Document ID: 31998D0500

Reference:
EUR-Lex - 31998D0500 - EL
Avis juridique important
|
31998D0500
98/500/ΕΚ: Απόφαση της Επιτροπής της 20ής Μαΐου 1998 για σύσταση επιτροπών κλαδικού διαλόγου για την προώθηση του διαλόγου μεταξύ των κοινωνικών εταίρων σε ευρωπαϊκό επίπεδο [κοινοποιηθείσα υπό τον αριθμό Ε(1998) 2334] (Κείμενο που παρουσιάζει ενδιαφέρον για τον ΕΟΧ)
Επίσημη Εφημερίδα αριθ. L 225 της 12/08/1998 σ. 0027 - 0028
ΑΠΟΦΑΣΗ ΤΗΣ ΕΠΙΤΡΟΠΗΣ της 20ής Μαΐου 1998για σύσταση επιτροπών κλαδικού διαλόγου για την προώθηση του διαλόγου μεταξύ των κοινωνικών εταίρων σε ευρωπαϊκό επίπεδο [κοινοποιηθείσα υπό τον αριθμό Ε(1998) 2334] (Κείμενο που παρουσιάζει ενδιαφέρον για τον ΕΟΧ) (98/500/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,Εκτιμώντας:ότι το άρθρο 118 Β της συνθήκης ορίζει ότι η Επιτροπή προσπαθεί να αναπτύξει μεταξύ των κοινωνικών εταίρων σε ευρωπαϊκό επίπεδο το διάλογο που θα μπορούσε να καταλήξει, εφόσον οι εν λόγω κοινωνικοί εταίροι το επιθυμούν σε συμβατικές σχέσεις 7ότι το σημείο 12 του κοινοτικού χάρτη των θεμελιωδών κοινωνικών δικαιωμάτων των εργαζομένων ορίζει ότι οι εργοδότες ή οι οργανώσεις εργοδοτών, αφενός, και οι οργανώσεις εργαζομένων αφετέρου, έχουν το δικαίωμα υπό τους όρους που προβλέπουν οι εθνικές νομοθεσίες και πρακτικές, να διαπραγματεύονται και να συνάπτουν συλλογικές συμβάσεις. Ο διάλογος μεταξύ των κοινωνικών εταίρων σε ευρωπαϊκό επίπεδο πρέπει να αναπτυχθεί και να καταλήξει εάν οι ανωτέρω το επιθυμούν, σε συμβατικές σχέσεις ήτοι, σε διεπαγγελματικό και τομεακό επίπεδο 7ότι η Επιτροπή σε απάντηση στην ανακοίνωση της 18ης Σεπτεμβρίου 1996, περί της ανάπτυξης του κοινωνικού διαλόγου στο κοινοτικό επίπεδο (1) έλαβε την ισχυρή υποστήριξη όλων των ενδιαφερομένων μερών όσον αφορά την πρότασή της να ενισχυθεί ο κλαδικός κοινωνικός διάλογος 7ότι το Ευρωπαϊκό Κοινοβούλιο στο ψήφισμά του της 18ης Ιουλίου 1997 (2), απαντώντας στην προαναφερθείσα ανακοίνωση της Επιτροπής, ζήτησε να δοθεί ιδιαίτερη σημασία στον κλαδικό κοινωνικό διάλογο δεδομένου ότι η επίδραση των ρυθμίσεων ή/και κατάργηση των ρυθμίσεων σχετικά με την απασχόληση στους οικονομικούς τομείς είναι δυνατόν να εκτιμηθεί καλύτερα στο πλαίσιο του κλαδικού διαλόγου 7ότι η Οικονομική και Κοινωνική Επιτροπή στη γνώμη της της 29ης Ιανουαρίου 1997 (3), σε απάντηση στην εν λόγω ανακοίνωση της Επιτροπής, δήλωσε ότι ο κλαδικός διάλογος πρέπει να είναι αποτελεσματικός, να αφορά τα κατάλληλα θέματα και να είναι καλά εστιασμένος 7ότι η κατάσταση στα διάφορα κράτη μέλη καταδεικνύει σαφώς την ανάγκη για τους κοινωνικούς εταίρους να πάρουν μέρος δραστήρια σε συζητήσεις σχετικά με τη βελτίωση του βιοτικού επιπέδου καθώς και των εργασιακών συνθηκών στον κλάδο τους 7 ότι μία επιτροπή κλαδικού διαλόγου στο πλαίσιο της Επιτροπής, είναι ενδεικνυόμενο μέσο για να εξασφαλισθεί τέτοια συμμετοχή, με τη δημιουργία στο κοινοτικό επίπεδο ενός αντιπροσωπευτικού φόρουμ για τα εμπλεκόμενα κοινωνικοοικονομικά συμφέροντα 7ότι η Επιτροπή επιδιώκει να εξασφαλίζει ότι η ιδιότης του μέλους των επιτροπών κλαδικού διαλόγου και οι δραστηριότητες αυτών των επιτροπών συνεισφέρουν στην προώθηση της ισότητας των γυναικών και των ανδρών 7ότι οι υπάρχουσες ισομερείς επιτροπές θα πρέπει να αντικατασταθούν από τις επιτροπές κλαδικού διαλόγου 7 ότι θα πρέπει συνεπώς οι αποφάσεις για την σύσταση των εν λόγω επιτροπών να καταργηθούν,ΑΠΟΦΑΣΙΖΕΙ:Άρθρο 1 Συνιστώνται επιτροπές κλαδικού διαλόγου (που στο εξής αποκαλούνται «οι επιτροπές») σε εκείνους τους τομείς όπου οι κοινωνικοί εταίροι υποβάλλουν από κοινού αίτημα για να πάρουν μέρος σε διάλογο σε ευρωπαϊκό επίπεδο και όπου οι οργανώσεις που εκπροσωπούν τους εργοδότες και τους εργαζομένους ικανοποιούν τα ακόλουθα κριτήρια:α) αφορούν ειδικούς κλάδους ή κατηγορίες και οργανώνονται σε ευρωπαϊκό επίπεδο 7β) αποτελούνται από οργανώσεις που αποτελούν οι ίδιες αναπόσπαστο και αναγνωρισμένο μέρος των δομών των κοινωνικών εταίρων στα κράτη μέλη και με την ικανότητα να διαπραγματεύονται συμφωνίες και οι οποίες αντιπροσωπεύουν περισσότερα κράτη μέλη 7γ) διαθέτουν κατάλληλες δομές για να εξασφαλίσουν την αποτελεσματική τους συμμετοχή στο έργο των επιτροπών.Άρθρο 2 Κάθε επιτροπή, για τον τομέα δραστηριότητας για τον οποίο συγκροτείται,α) γνωμοδοτεί σχετικά με τις εξελίξεις σε κοινοτικό επίπεδο που έχουν κοινωνικές συνέπειες καιβ) αναπτύσσει και προωθεί τον κοινωνικό διάλογο σε κλαδικό επίπεδο.Άρθρο 3 Ο αριθμός των εκπροσώπων των κοινωνικών εταίρων που συμμετέχουν στις συνεδριάσεις κάθε επιτροπής δεν είναι δυνατό να ξεπεράσει τους 40 συνολικά, ενώ υπάρχει ίσος αριθμός εκπροσώπων στις αντιπροσωπείες των εργοδοτών και των εργαζομένων.Άρθρο 4 Η Επιτροπή προσκαλεί τους εκπροσώπους να συμμετέχουν στις συνεδριάσεις των επιτροπών ύστερα από πρόταση των οργανώσεων των κοινωνικών εταίρων που έχουν υποβάλει το αίτημα, όπως ορίζεται στο άρθρο 1.Άρθρο 5 1. Κάθε επιτροπή, μαζί με την Επιτροπή, συντάσσει το δικό της κανονισμό λειτουργίας.2. Σε κάθε επιτροπή προεδρεύει εκπρόσωπος της αντιπροσωπείας των εργοδοτών ή των εργαζομένων ή, ύστερα από κοινό τους αίτημα, εκπρόσωπος της Επιτροπής.3. Οι επιτροπές συνεδριάζουν τουλάχιστον μία φορά ετησίως. 30 το πολύ εκπρόσωποι και από τους δύο κοινωνικούς εταίρους που συμμετέχουν στη συνεδρίαση κάποιας επιτροπής δικαιούνται ημερήσια αποζημίωση και απόδοση οδοιπορικών εξόδων.4. Η Επιτροπή επανεξετάζει τακτικά, σε συνεννόηση με τους κοινωνικούς εταίρους, τη λειτουργία των κλαδικών επιτροπών και τη συνέχιση των δραστηριοτήτων τους στους διάφορους κλάδους.Άρθρο 6 Όταν η Επιτροπή ενημερώνει κάποια επιτροπή ότι κάποιο θέμα που συζητείται είναι εμπιστευτικό, τα μέλη της επιτροπής δεσμεύονται, με επιφύλαξη των διατάξεων του άρθρου 214 της συνθήκης, να μην αποκαλύπτουν οποιαδήποτε πληροφορία που έχουν αποκτήσει κατά τη διάρκεια των συνεδριάσεων της επιτροπής ή της γραμματείας της.Άρθρο 7 1. Οι επιτροπές κλαδικού διαλόγου αντικαθιστούν τις παλιές ισομερείς επιτροπές ως εξής:α) Ισομερής επιτροπή θαλάσσιων μεταφορών που συστήθηκε με την απόφαση 87/467/ΕΟΚ της Επιτροπής (4) 7β) Ισομερής επιτροπή πολιτικής αεροπορίας που συστήθηκε με την απόφαση 90/449/ΕΟΚ της Επιτροπής (5) 7γ) Ισομερής επιτροπή εσωτερικών πλωτών μεταφορών που συστήθηκε με την απόφαση 80/991/ΕΟΚ της Επιτροπής (6) 7δ) Ισομερής επιτροπή οδικών μεταφορών που συστήθηκε με την απόφαση 85/516/ΕΟΚ της Επιτροπής (7) 7ε) Ισομερής επιτροπή σιδηροδρόμων που συστήθηκε με την απόφαση 85/13/ΕΟΚ της Επιτροπής (8) 7στ) Ισομερής επιτροπή τηλεπικοινωνιών που συστήθηκε με την απόφαση 90/450/ΕΟΚ της Επιτροπής (9) 7ζ) Ισομερής επιτροπή για τα κοινωνικά προβλήματα των μισθωτών στη γεωργία που συστήθηκε με την απόφαση 74/442/ΕΟΚ της Επιτροπής (10) 7η) Ισομερής επιτροπή για τα κοινωνικά προβλήματα στη θαλάσσια αλιεία που συστήθηκε με την απόφαση 74/441/ΕΟΚ της Επιτροπής (11) 7θ) Ισομερής επιτροπή ταχυδρομείων που συστήθηκε με την απόφαση 94/595/ΕΟΚ της Επιτροπής (12) 7Ωστόσο οι επιτροπές που έχουν συσταθεί με τις παραπάνω αποφάσεις εξακολουθούν να λειτουργούν έως ότου οι κλαδικές επιτροπές που συστήνονται με την παρούσα απόφαση συγκροτηθούν, το αργότερο σε κάθε περίπτωση έως τις 31 Δεκεμβρίου 1998.2. Με την επιφύλαξη του άρθρου 1, η επιτροπή κλαδικού διαλόγου αντικαθιστά επίσης άλλες ανεπίσημες ομάδες εργασίας μέσω των οποίων η Επιτροπή έχει προωθήσει έως σήμερα τον ευρωπαϊκό διάλογο σε ορισμένους κλάδους που δεν καλύπτονται από απόφαση της Επιτροπής περί σύστασης ισομερούς επιτροπής.3. Οι αποφάσεις που αναφέρονται στα στοιχεία α) έως θ) της παραγράφου 1 καταργούνται από 1ης Ιανουαρίου 1999.Βρυξέλλες, 20 Μαΐου 1998.Για την ΕπιτροπήPαdraig FLYNNΜέλος της Επιτροπής(1) COM(96) 448 τελικό.(2) ΕΕ C 286 της 22. 9. 1997, σ. 338.(3) ΕΕ C 89 της 19. 3. 1997, σ. 27.(4) ΕΕ L 253 της 4. 9. 1987, σ. 20.(5) ΕΕ L 230 της 24. 8. 1990, σ. 22.(6) ΕΕ L 297 της 6. 11. 1980, σ. 28.(7) ΕΕ L 317 της 28. 11. 1985, σ. 33.(8) ΕΕ L 8 της 10. 1. 1985, σ. 26.(9) ΕΕ L 230 της 24. 8. 1990, σ. 25.(10) ΕΕ L 243 της 5. 9. 1974, σ. 22.(11) ΕΕ L 243 της 5. 9. 1974, σ. 19.(12) ΕΕ L 225 της 31. 8. 1994, σ. 31.

Summary:
Κλαδικός κοινωνικός διάλογος
Κλαδικός κοινωνικός διάλογος
ΣΥΝΟΨΗ ΤΟΥ ΑΚΟΛΟΥΘΟΥ ΕΓΓΡΑΦΟΥ:
Απόφαση 98/500/ΕΚ για την προώθηση του διαλόγου μεταξύ των κοινωνικών εταίρων σε ευρωπαϊκό επίπεδο
ΣΥΝΟΨΗ
ΤΙ ΠΡΟΒΛΕΠΕΙ Η ΑΠΟΦΑΣΗ;
              
Προβλέπει τη βάση για τη δημιουργία επιτροπών κλαδικού κοινωνικού διαλόγου σε διάφορους τομείς της δραστηριότητας της ΕΕ, όπου εκπρόσωποι εργοδοτών και εργαζομένων (γνωστοί ως «κοινωνικοί εταίροι») μπορούν να συναντηθούν για να συζητήσουν τις πολιτικές εξελίξεις. Πρόκειται για ένα χαρακτηριστικό του ευρύτερου ευρωπαϊκού κοινωνικού διαλόγου*, το οποίο αποτελεί βασικό στοιχείο του κοινωνικού προτύπου και της διακυβέρνησης της ΕΕ.
ΒΑΣΙΚΑ ΣΗΜΕΙΑ
Οι επιτροπές κλαδικού διαλόγου συνιστώνται σε κλάδους όπου οι οργανώσεις που εκπροσωπούν τους εργοδότες και τους εργαζομένους του εκάστοτε κλάδου δηλώνουν από κοινού ότι επιθυμούν να λάβουν μέρος σε έναν διάλογο σε επίπεδο ΕΕ. Πρέπει:
να αφορούν ειδικούς οικονομικούς κλάδους, όπως ο τραπεζικός ή ο γεωργικός κλάδος·
να αποτελούνται από οργανώσεις που συνιστούν αναγνωρισμένους εθνικούς κοινωνικούς εταίρους·
να έχουν την ικανότητα να διαπραγματεύονται συμφωνίες και
να εκπροσωπούν τους κοινωνικούς εταίρους διαφόρων χωρών της ΕΕ·
να διαθέτουν τη δομή και τους πόρους για να συμμετέχουν αποτελεσματικά σε εργασίες επιπέδου ΕΕ.
Κάθε επιτροπή:
γνωμοδοτεί σχετικά με τις εξελίξεις σε επίπεδο ΕΕ που έχουν κοινωνικές συνέπειες στον τομέα της·
αναπτύσσει και προωθεί τον κοινωνικό διάλογο στο πλαίσιο των αρμοδιοτήτων της·
διαθέτει μέγιστο αριθμό 66 μελών, με ίσο αριθμό εκπροσώπων εργοδοτών και εργαζομένων·
συντάσσει, από κοινού με την Ευρωπαϊκή Επιτροπή, τον δικό της κανονισμό λειτουργίας·
συνεδριάζει τουλάχιστον μία φορά τον χρόνο·
προεδρεύεται είτε από αντιπρόσωπο των εργοδοτών ή των εργαζομένων είτε από υπάλληλο της Επιτροπής·
επανεξετάζει τακτικά τις δραστηριότητές της μαζί με την Επιτροπή.
Οι επιτροπές κλαδικού διαλόγου αντικαθιστούν παλαιότερες μορφές κλαδικής συνεργασίας μεταξύ των κοινωνικών εταίρων.
ΑΠΟ ΠΟΤΕ ΕΦΑΡΜΟΖΕΤΑΙ Η ΑΠΟΦΑΣΗ;
              
Εφαρμόζεται από τις 20 Μαΐου 1998.
ΠΛΑΙΣΙΟ
Το άρθρο 152 της Συνθήκης για τη λειτουργία της Ευρωπαϊκής Ένωσης επιβεβαιώνει τη δέσμευση της ΕΕ να στηρίξει τον ευρωπαϊκό κοινωνικό διάλογο και αναγνωρίζει την αυτονομία των Ευρωπαίων κοινωνικών εταίρων.
Από το 1998, η Επιτροπή έχει δημιουργήσει πάνω από 40 επιτροπές κλαδικού κοινωνικού διαλόγου. Καλύπτουν περίπου 150 εκατομμύρια εργαζόμενους στην ΕΕ σε κλάδους όπως τα διάφορα μέσα μεταφοράς, η γεωργία, οι κατασκευές, το εμπόριο, οι δημόσιες υπηρεσίες, η κατασκευή μηχανημάτων και εξοπλισμού, τα ξενοδοχεία και τα εστιατόρια, καθώς και ο τραπεζικός κλάδος.
Ο διάλογος έχει οδηγήσει σε συμφωνία όσον αφορά περίπου 900 κείμενα ποικίλης νομικής φύσης.
Για περισσότερες πληροφορίες ανατρέξτε στο δικτυακό τόπο της Ευρωπαϊκής Επιτροπής για τον «Τομεακό κοινωνικό διάλογο».
ΒΑΣΙΚΟΙ ΟΡΟΙ
* Ευρωπαϊκός κοινωνικός διάλογος: συζητήσεις, διαβουλεύσεις, διαπραγματεύσεις και κοινές δραστηριότητες που αφορούν τους κοινωνικούς εταίρους (εργοδότες και εργαζόμενους).
ΠΡΑΞΗ
            
Απόφαση 98/500/ΕΚ της Επιτροπής, της 20ής Μαΐου 1998, για σύσταση επιτροπών κλαδικού διαλόγου για την προώθηση του διαλόγου μεταξύ των κοινωνικών εταίρων σε ευρωπαϊκό επίπεδο (ΕΕ L 225 της 12.8.1998, σ. 27-28)
Διαδοχικές τροποποιήσεις της απόφασης 98/500/ΕΚ της Επιτροπής έχουν ενσωματωθεί στο πρωτότυπο κείμενο. Αυτή η ενοποιημένη έκδοση έχει μόνο αξία τεκμηρίωσης.
ΣΥΝΑΦΕΙΣ ΠΡΑΞΕΙΣ
            
Έγγραφο εργασίας των υπηρεσιών της Επιτροπής σχετικά με τη λειτουργία και το δυναμικό του ευρωπαϊκού τομεακού κοινωνικού διαλόγου [SEC(2010) 964 τελικό της 22.7.2010]
τελευταία ενημέρωση 23.05.2016